·Komisija je u studenome 2016. predložila paket bankarskih mjera kao dio svojeg općeg plana za smanjenje rizika. Procjenjuje se da bi se javna sredstva potrebna za potporu bankarskom sustavu u slučaju financijske krize slične onoj iz 2007. – 2008. smanjila za 32 %, odnosno za 17 milijardi eura. Paket obuhvaća ključne inicijative kako bi se očuvala sposobnost banaka da financiraju gospodarstvo, uključujući mala i srednja poduzeća i infrastrukturu: oUvedena su razdoblja prilagodbe i faze postupnog uvođenja provedbe osnovnog preispitivanja knjige trgovanja i omjera neto stabilnih izvora financiranja. To se provodi radi izbjegavanja neproporcionalnih kapitalnih povećanja i osiguravanja kontinuiteta u funkcioniranju financijskih tržišta EU-a. oKako bi se zaštitila sposobnost banaka za pružanje usluga poravnanja u okviru EMIR-a, Komisija je predložila prilagodbu omjera financijske poluge kako bi se bankama omogućilo da kompenziraju potencijalnu buduću izloženost relevantnih transakcija izvedenicama u odnosu na inicijalnu maržu. oProšireno je smanjenje regulatornog kapitala za zajmove MSP-ovima (pomoćni čimbenik za MSP-ove) kako bi se bankama omogućili kapitalni poticaji za pružanje kreditiranja MSP-ovima. oKako bi se dalje promicalo ulaganje u infrastrukturne projekte, smanjeni su kapitalni zahtjevi za rizik za ulaganja banaka u prihvatljive projekte. oKako bi poduprla pristup kreditnih institucija financiranju od strane vjerovnika izvan EU-a, Komisija je predložila prilagodbu Direktive o oporavku i sanaciji banaka kako bi osigurala mogućnost pragmatične primjene zahtjeva za ugovorno priznavanje bail-in odredbi za vjerovnike izvan EU-a. oKomisija je predložila mjere za olakšavanje integracije prekograničnog bankarstva na način da se nadležnom tijelu omogući izuzeće od primjene kapitalnih i likvidnosnih zahtjeva kada nadzire matično društvo i njegova društva kćeri sa sjedištima u različitim državama članicama bankarske unije. Kako bi se zaštitila financijska stabilnost, to je moguće samo ako matično društvo jamči potpuni iznos zahtjeva od kojeg je izuzeto te ako je to jamstvo osigurano kolateralom u vrijednosti od najmanje 50 %. ·Komisija je u svibnju 2017. donijela prijedlog u kontekstu provjere prikladnosti EMIR-a kako bi se pojednostavnila i poboljšala proporcionalnost pravila EU-a za izvedenice. Kako bi se poboljšao pristup uslugama poravnanja, u prijedlogu je uveden zahtjev da se usluge poravnanja pružaju po pravednim, razumnim i nediskriminirajućim komercijalnim uvjetima. Najmanje financijske druge ugovorne strane izuzimaju se iz obveze poravnanja te se uvodi proporcionalnija obveza poravnanja za nefinancijske druge ugovorne strane. Procjena mogućih ušteda za manje financijske i nefinancijske druge ugovorne strane kreće se od 2,3 milijarde EUR do 6,9 milijardi EUR u fiksnim ili jednokratnim troškovima te od 1,1 milijarde EUR do 2,66 milijardi EUR u operativnim troškovima. ·U lipnju 2017. Komisija je donijela delegirani akt u okviru Direktive Solventnost II za smanjenje kalibracije kapitalnih zahtjeva za rizik za ulaganja osiguravatelja u subjekte ili skupine društava koji znatnu većinu prihoda ostvaruju na temelju posjedovanja, financiranja ili razvoja infrastrukturne imovine ili upravljanja njome (infrastrukturna društva). Time se nadopunjuje ranija izmjena, donesena u rujnu 2015., kojom se uvode manji zahtjevi u vezi s kvalificiranim infrastrukturnim projektima. Kao rezultat posljednje kalibracijske izmjene kapitalnih zahtjeva osiguravajuća društva moći će povećati svoja ulaganja u infrastrukturna društva za oko 30 %. ·Kako bi se riješila zabrinutost u pogledu smanjenja likvidnosti na tržištima korporativnih obveznica, osnovana je stručna skupina koja bi Komisiji omogućila analizu funkcioniranja tržišta korporativnih obveznica EU-a i dala preporuke za poboljšanje njihove djelotvornosti u financiranju gospodarstva. Izvješće skupine objavljeno je 20. studenoga 2017. zajedno s preporukama kojima se nastoji: i. olakšati izdavanje za društva; ii. promicati raznolike i iskusne baze ulagatelja; iii. podupirati tradicionalni model posredovanja s pomoću kreatora tržišta; iv. voditi računa o sve većoj važnosti elektroničkih oblika trgovanja i učinkovitog poslijetrgovinskog okruženja i v. osigurati odgovarajuću razinu informacija i transparentnosti. Na temelju tih preporuka planira se javna rasprava za početak 2018., što će dovesti do donošenja Komunikacije tijekom te godine. ·Komisija je provela inicijalno ocjenjivanje funkcioniranja tržišta repo ugovora kao dio izvješća o transakcijama financiranja vrijednosnih papira objavljenog 19. listopada 2017. U ocjenjivanju se prepoznaje promjenjiva tržišna dinamika tijekom posljednjih nekoliko godina, kao i nedostatak u ponudi kolaterala visoke kvalitete zbog povećane potražnje, osobito oko datuma za regulatorno izvješćivanje.